המנצח (סדרת טלוויזיה)

המנצח היא סדרת דרמה ישראלית שיצר אורי אלון ומשודרת ב-yes וב-STINGTV, החל מ-13 באוקטובר 2018 ונגמרה ב-15 בדצמבר 2018. הסדרה הופקה במסגרת המיזם המשותף של קרן גשר לקולנוע רב תרבותי, קרן אבי חי ומיימונידיס. "המנצח" עוסקת בנח גמליאל, פסנתרן בינלאומי בעל שם. נח חי עם ליב, אבל אחרי עשרים שנה, כאשר הוא אמור לעלות לקונצרט בניצוחו, ממאן להופיע ברגע האחרון. נח עולה על טיסה הביתה, לפתח תקווה, מבלי להגיד דבר לאיש, מה שגורם לבהלה בעולם, שכן ייתכן ונעלם. נח צץ בבית הילדות שלו, בדיוק כאשר המנצח של חבורת הזמר של אביו חולה האלצהיימר, נפטר. לאחר הלווייתו, נח מציע את עצמו לתפקיד ומקבל אותו. הסיבה לחזרתו לארץ מתגלה בסוף הפרק הראשון. לנוח יש בעיה רפואית מסתורית שגורמת לו להבזקים של ניתוק במהלכם הוא מתחרש לזמן קצר, ושמונעים ממנו לנגן מול קהל. נח גמליאל (ליאור אשכנזי) (בפלאשבקים - פטר קנולר) - פסנתרן בינלאומי בעל שם עולמי. נשוי לליב. נעלם מהקונצרט הראשון בניצוחו ברגע האחרון וטס לישראל. יש לו בעיה רפואית מסתורית שגורמת לו להבזקים של ניתוק במהלכם הוא שומע חוף ים. מנצח על חברת זמר בה אביו משתתף. גרטה גמליאל (לאורה ריבלין) (בפלאשבקים - נינה קוטלר) - אימו של נוח ואשתו של בן ציון. הכניסה את נוח בילדותו למשטר אימונים קפדני של ניגון על פסנתר. בן ציון גמליאל (דובל'ה גליקמן) (בפלאשבקים - אורי יניב) - אביו של נוח ובן זוגה של גרטה. חולה אלצהיימר. גר בדיור מוגן. משתתף בחבורת זמר עליה מנצח נוח. נדרס ומת בפרק 7. גיל צוף (דולב מסיקה) - בנם של אשר ורונה. חבר בחבורת הזמר. מאוהב באודי אך לאחר שמגלה שהיא עיתונאית שעוקבת אחרי נוח הוא מנסה להדחיק את רגשותיו אליה. מתקבל ללימודי קולנוע בניו יורק וטס בעקבות כך בפרק 9. אשר צוף (שי אביבי) - אביו של גיל ובעלה של רונה. נכה שאיבד את רגלו במלחמה. חבר בחבורת הזמר. חבר ילדות של נוח. מתנגד שגיל יטוס ללימודי הקולנוע בניו יורק, אך לבסוף מממן לו את הלימודים. רונה צוף (אפרת בן צור) - אימו של גיל ואשתו של אשר. חברה בחבורת הזמר. מתנגדת שגיל יטוס ללימודי הקולנוע בניו יורק. אודליה "אודי" בלובשטיין (שירה האס) - עיתונאית שעוקבת אחרי נוח כדי לגלות למה נעלם מהקונצרט. חברה בחבורת הזמר. מאוהבת בגיל. הוריה גרושים ואמה חוזרת בתשובה. רמי לוי (דליק ווליניץ) - חבר בחבורת הזמר. פרופסור לספרות השוואתית. גבריאל (דודו באוכנר) - חבר בחבורת הזמר. בעל מבטא צרפתי אך טוען שהוא נולד בישראל. מעסיק את גיל אצלו. מעלה סרטוני טיפים לגברים ביוטיוב. שבתאי (שלמה שטרית)- חבר בחבורת הזמר. שקוף בעיניי כולם. גבריאל מייעץ לו על כך. דולי (נועה קולר) - מנהלת המתנ"ס בה מתקיימת חברת הזמר. יש לה ילדה מבחור בשם איתמר. אריאל (יעל לב שומר) - בתה של דולי. אביה הוא איתמר. ליב לגרלף (ריקה שמיד (גר')) - אשתו של נוח. בעלת קריירה בתחום המוזיקה. מגיעה לישראל שם נוח מגלה לה את האמת. נמצאת בהריון בחודש שני מנוח. נעמי (גליה ישי) - חברה של גרטה. באומבך (ישראל גוריון) - המנצח הקודם על חבורת הזמר. מת בפרק הראשון. אמא של אודי (רונה ליפז-מיכאל) - אמא של אודי. חוזרת בתשובה. בילדותה של אודי היא ואביה של אודי נפרדו. חיים נחמן ביאליק (אוהד קנולר) - מופיע בדמיונו של נוח. עדינה אבן (חוה אורטמן) - מכשפה. דולי היא מטופלת קבועה אצלה. טיפלה בנוח ופתרה לו את בעיית השמיעה רק ליומיים. "המנצח", במסד הנתונים הקולנועיים IMDb (באנגלית) "המנצח", באתר אידיבי סמדר שילוני, "המנצח": הסדרה שתגרום לכם לבכות מאושר, באתר ynet, 14 באוקטובר 2018 דורון ברוש, ‏יש לנו מנצח: סוף־סוף סדרה ישראלית שיודעת את העבודה, באתר מעריב אונליין, 19 באוקטובר 2018 נדב מנוחין‏, לפעמים הלילה הוא שירים יפים: "המנצח" הוא רקוויאם לדור הולך ונעלם, באתר וואלה, 12 באוקטובר 2018 איתי שטרן, "המנצח": הקנטטה לארץ ישראל הישנה והטובה, לא תסתיים בתשואות, באתר הארץ, 11 באוקטובר 2018 המנצח, באתר www.ishim.co.il המנצח-דרמה קומית בכיכובו של ליאור אשכנזי, באתר www.yes.co.il